Eftirsóttustu fiskimið landsins eru úti fyrir ströndum Vestfjarða . Þrátt fyrir það hefur hlutdeild Vestfirðinga í fiskveiðiauðlindinni skroppið saman . Fyrir kvótakerfið var hátt í 15% af öllum afla landað á Vestfjörðum en nú er þetta hlutfall komið niður í um 9% , sem er sama hlutfall og hlutdeild vestfirska útgerðarfyrirtækja í kvótanum . Mismunurinn jafngildir því kvóti , sem m.v. markaðsvirði er leigður á um 3,7 milljarða króna árlega og seldur er fyrir um 55 milljarða króna í varanlegri sölu , sé horfinn frá Vestfjörðum . Sem hlutfall af útflutningsverðmæti sjávarafurða ( opinberu verðmæti , ekki það sem falið er í útlendum fyrirtækjum ) jafngildir þessi blóðtaka Vestfirðinga um 12 milljörðum árlega . Það er um 2 milljónir króna á hvern Vestfirðing . Það ætti því ekki að koma neinum á óvart að íbúum á Vestfjörðum hefur fækkað um 1/3 frá því kvótakerfið var tekið upp .